উত্তর মেরু হ্রদ
উত্তর মেরু হ্রদ (ইংরেজি: Lake North Pole), উত্তর পুল বা দ্য নর্থ পুল নামেও পরিচিত), হল উত্তর মেরুর কাছে একটি ছোট, অগভীর পুকুর, এবং বর্তমানে বিশ্বের উত্তরতম পুকুর। এটা ২০০২ সালে অস্তিত্বলাভ করে; এর পর থেকে প্রতি বছর তৈরি হলেও শীতকালে হিমায়িত হয়। প্রায় এক ফুট গভীর পুকুরটি সম্পূর্ণ বরফ থেকে গলে যাওয়া বিশুদ্ধ পানি নিয়ে গঠিত। হ্রদটির নানাবিধ পরিবর্তন পর্যবেক্ষণের জন্য পুকুরের পাশে একটি ওয়েব ক্যামেরা স্থাপন করা হয়েছে। ক্যামেরাটি পোলার সায়েন্স সেন্টার দ্বারা নির্মিত। ২৬ জুলাই ২০১৩ সালের পরীক্ষণ অনুযায়ী হ্রদটির গভীরতা প্রায় ৪০ সেমি বলে অনুমান করা হয়। বৈজ্ঞানিক সম্প্রদায়ের সদস্যরা এই ধরনের পানির উৎসের উৎপত্তি নিয়ে উদ্বিগ্ন নন। তারা বলেন যে এ ধরনের উৎস প্রায়শই সৃষ্টি হয়ে থাকে, এবং এদেরকে "গলিত পুকুর" বলে অভিহিত করা হয়।